
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL DEGALŲ ĮSIGIJIMO IŠLAIDŲ KOMPENSAVIMO PADIDINIMO

2022 m. kovo  d. Nr. AG-
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Tarnybinių lengvųjų automobilių įsigijimo, nuomos ir naudojimo Šakių rajono savivaldybės uždarosiose akcinėse bendrovėse, savivaldybės viešosiose ir biudžetinėse įstaigose tvarkos aprašo, patvirtinto Šakių rajono savivaldybės tarybos 2022 m. sausio 21 d. sprendimu Nr. T-2 „Dėl Tarnybinių lengvųjų automobilių įsigijimo, nuomos ir naudojimo Šakių rajono savivaldybės uždarosiose akcinėse bendrovėse, savivaldybės viešosiose ir biudžetinėse įstaigose tvarkos aprašo patvirtinimo“, 41 punktu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu bei atsižvelgdamas į Darbo grupės, sudarytos Šakių rajono savivaldybės administracijos direktoriaus 2021 m. balandžio 7 d. įsakymu Nr. AG-45 „Dėl darbo grupės sudarymo“, 2022 m. kovo 17 d. posėdžio siūlymą:
1. Padidinu rajono savivaldybės bendrovių, įstaigų vadovams skirtas ir šiuo metu galiojančias, susijusias su netarnybinio automobilio naudojimu tarnybos reikmėms, degalams įsigyti kompensuojamas kas mėnesį išlaidas 15 procentų.
2. Pripažįstu netekusiais galios Šakių rajono savivaldybės administracijos direktoriaus:
2.1. 2018 m. gruodžio 20 d. įsakymo Nr. AG-177 „Dėl leidimo naudoti netarnybinį automobilį tarnybos reikmėms ir kompensuoti degalų įsigijimo ir amortizacijos išlaidas“ 2,5,6,8,9 punktus;
2.2. 2019 m. balandžio 10 d. įsakymo Nr. AG-42 „Dėl leidimo naudoti netarnybinį automobilį tarnybos reikmėms ir kompensuoti degalų įsigijimo ir amortizacijos išlaidas“ 1.2, 1.3, 1.7 papunkčius.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius	Dainius Grincevičius



Parengė		
Bendrųjų reikalų skyriaus vedėja

